NOTĂ INFORMATIVĂ

la proiectul Hotărârii Guvernului „Privind aprobarea categoriilor de vârstă ale deponenţilor  Băncii de Economii pentru plata sumei indexate în anul 2011”


În conformitate cu prevederile Legii nr.1530-XV din 12 decembrie 2002 privind indexarea depunerilor băneşti ale cetăţenilor în Banca de Economii (art.7, lit.(b)), Guvernul Republicii Moldova urmează să precizeze anual, în funcţie de sumele prevăzute în bugetul de stat pentru indexare, categoriile de cetăţeni ale căror depuneri  se  vor indexa. 


Conform deciziei Comisiei centrale pentru indexarea depunerilor băneşti ale cetăţenilor din 9 septembrie 2010, pentru plata sumei indexate la prima etapă în anul 2011 au fost propuse categoriile de vârstă ale deponenţilor Băncii de Economii născuţi pînă în anul 1991 inclusiv. 


Termenul de depunere a cererilor de înregistrare pentru aceste categorii de deponenţi iniţial a fost stabilit până la 1 februarie 2011 şi ulterior a fost prelungit pînă la 1 aprilie 2011. 


Potrivit datelor Băncii de Economii, în perioada de la 15 septembrie 2010 pînă la 1 februarie 2011 în lista pentru plata sumei indexate la prima etapă au fost incluşi 51,1 mii deponenţi născuţi pînă în anul 1991 inclusiv, cu suma totală de 47,1 mil. lei.


În afară de aceasta, în anul 2011 urmează a fi plătită indexaţia în sumă de 5,1 mil. lei deponenţilor, care au depus cererile pentru indexare, dar din diferite motive nu au primit indexarea în perioada anilor 2003-2010.


Astfel, la situaţia din 1 februarie 2011 suma mjloacelor băneşti necesară pentru plata indexării pe depuneri la prima etapă constituie 52,2 mil. lei sau 61,4 % din suma preconizată pentru aceste scopuri în proiectul Legii bugetului de stat pe anul 2011.


Întru executarea legii sus- numite şi ţinînd cont că în proiectul Legii bugetului de stat pe anul 2011 pentru indexarea depunerilor băneşti la Banca de Economii sînt prevăzute cheltuieli în mărime de 85 mil.lei, se propune spre examinare proiectul Hotărârii Guvernului „Privind aprobarea categoriilor de vârstă ale deponenţilor Băncii de Economii pentru plata sumei indexate în anul 2011”.

         Obiecţiile şi propunerile la proiectul de hotărăre urmează a fi prezentate Ministerului Finanţelor pînă la data de 1 martie curent în format electronic la adresa: natalia.stangrit@mf.gov.md. 

În caz de necesitate, informaţii suplimentare pot fi obţinute la tel. 220474, 225535
